**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL LEIDIMO IŠNUOMOTI NEGYVENAMĄSIAS PATALPAS**

2022 m. vasario 10 d. Nr. T1-28

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsniu, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2021 m. sausio 28 d. sprendimu Nr. T1-14, 24 ir 56 punktais ir atsižvelgdama į Platelių seniūnijos 2022 m. sausio 21 d. raštą Nr. A20-217, Plungės rajono savivaldybės taryba nusprendžia:

1. Leisti Plungės rajono savivaldybės administracijai viešo konkurso būdu išnuomoti dešimties metų laikotarpiui, bet ne ilgiau, kaip iki objekto privatizavimo pradžios, Savivaldybei nuosavybės teise priklausančioje 9860/31052 dalyje pastato - Administracinio (unikalus Nr. 6896-4005-7015, registro Nr. 80/5798, pastato pažymėjimas plane 1B2p, bendras plotas 310,52 kv. m, statybos metai 1964), esančio Didžiojoje g. 1, Platelių mstl., Plungės r. sav., negyvenamąsias patalpas administracinei ar prekybos veikloms vykdyti:

1.1. Patalpą Nr. 1, kurią sudaro patalpos, plane pažymėtos indeksais 3-4 (41,36 kv. m) ir ¼ dalis bendro naudojimo patalpų: a-1 (0,49 kv. m), a-2 (5,32 kv. m), visas plotas - 47,17 kv. m; įsigijimo vertė – 7 729,03 Eur, likutinė vertė 2022 m. vasario 1 d. – 7 631,63 Eur, finansavimo šaltinis – Savivaldybės biudžeto lėšos.

1.2. Patalpą Nr. 2, kurią sudaro patalpos, plane pažymėtos indeksais: 2-2 (0,84 kv. m), 2-1 (28,02 kv. m), 2-5 (14,02 kv. m), 2-3 (1,30 kv. m), 2-4 (1,43 kv. m) ir ¼ dalis bendro naudojimo patalpų: a-1 (0,49 kv. m) ir a-2 (5,33 kv. m), visas plotas - 51,43 kv. m.; įsigijimo vertė - 8 427,31 Eur, likutinė vertė 2022 m. vasario 1 d. – 8 320,71 Eur, finansavimo šaltinis – Savivaldybės biudžeto lėšos.

2. Nustatyti sprendimo 1 punkte nurodytų patalpų pradinį 1 kv. m mėnesinį nuomos mokestį – 0,57 Eur (be PVM).

3. Nustatyti, kad, vadovaujantis Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo 63 punktu, Savivaldybės turto nuomininkui, kuris turtą nuomoja ilgiau kaip vienerius kalendorinius metus, nuompinigių dydis Savivaldybės turto valdytojo vienašaliu pareiškimu gali būti didinamas iki kiekvienų kalendorinių metų sausio 31 d. tais atvejais, jeigu Statistikos departamento prie Lietuvos Respublikos Vyriausybės paskelbtas vartotojų kainų indekso pokytis praėjusių metų gruodžio mėnesį, palyginti su už praėjusių metų gruodžio mėnesiu, yra 5% ir didesnis.

4. Įgalioti Plungės rajono savivaldybės administracijos Platelių seniūną:

4.1. parengti nuomos konkurso sąlygas ir skelbti sprendimo 1 punkte nurodyto turto viešą nuomos konkursą;

4.2. pasirašyti sprendimo 1 punkte nurodyto turto nuomos sutartis bei perdavimo ir priėmimo aktus su viešo nuomos konkurso laimėtojais.

Savivaldybės meras Audrius Klišonis